VS001563
Datum: 2000-03-30T02:00:00.000+02:00
datum_sodbe_i_stopnje: 2004-01-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1.040.000,00 SIT
opombe: II Ips 691/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 40 do 45 let

Knjigovodkinja.

## Škodni dogodek

Prometna nesreča.

## Poškodba

Nihajna poškodba z zvinom vratnega dela hrbtenice, brez poškodbe skeleta.

## Telesne bolečine

500.000,00 SIT Hude telesne poškodbe je trpela 3 dni, 7 dni je trpela zmerne telesne bolečine in 21 dni lažje trajne telesne bolečine. Še vedno ima občasne obremenilne bolečine pri obremenitvah hrbtenice v prisilni drži, pri hitrih gibih, predvsem pri vrtenju glave in ob slabšem vremenu.

#### Ambulantno zdravljenje

Med zdravljenjem je bil zanjo neugoden specialistični zdravniški pregled v kirurški ambulanti. Kontrolni pregled pri izbranem zdravniku.

#### Rehabilitacija

Fizikalna terapija od 4.4.2000 do 17.4.2000 in še od 22.5.2000 do 2.6.2000

#### Nevšečnosti med zdravljenjem

Zdravljenje je trajalo od 31.3.2000 do 29.4.2000 in potem še od 4.5.2000 do 2.6.2000. Rentgensko slikanje, 14-dnevno občasno nošenje ovratnice, jemanje zdravil proti bolečinam.

## Strah

140.000,00 SIT Ob nezgodi je utrpela močan, vendar kratkotrajen primarni strah. Sekundarni strah v obliki zaskrbljenosti za izid zdravljenja je bil prisoten v trajanju 14 dni v času povečanja težav v vratnem delu hrbtenice, lažja in občasna zaskrbljenost pa je trajala do končanega zdravljenja.

## Zmanjšanje življenjske aktivnosti

400.000,00 SIT Gibljivost oškodovankinega vratnega dela hrbtenice je omejena v lažji obliki v vseh gibih, razen v predklonu. Zaradi tega je ovirana pri poklicnem delu (po poklicu je knjigovodkinja in njeno delo je pretežno sedeče za računalnikom), pri delu v gospodinjstvu in na vrtu ter pri vožnji z avtomobilom. V ta dela mora vložiti več napora in več časa. Zaradi te poškodbe so njene življenjske aktivnosti zmanjšane za 5%.

---

ZOR člen 200, 203